দুর্গাপুরে সাতদিন ব্যাপী মণি মেলা শুরু | Quicknewsbd
২৫শে সেপ্টেম্বর, ২০১৮ ইং | ১০ই আশ্বিন, ১৪২৫ বঙ্গাব্দ | রাত ১১:০৮
দুর্গাপুরে সাতদিন ব্যাপী মণি মেলা শুরু
তোবারক হোসেন খোকন,দুর্গাপুর(নেত্রকোনা)প্রতিনিধি : নেত্রকোনার দুর্গাপুরে টঙ্ক শহীদ স্মৃতিস্তম্ভ প্রাঙ্গণে, ব্রিটিশ বিরোধী সংগ্রামী, টংক আন্দোলনের মহান নেতা, মুক্তিযুদ্ধকালীন প্রবাসী সরকারের অন্যতম উপদেষ্টা, শ্রমিক-কৃষক-মেহনতী মানুষের মুক্তি সংগ্রাম এবং সমাজতন্ত্রের মহান নেতা, বাংলাদেশের কমিউনিষ্ট পার্টির প্রতিষ্ঠাতা সভাপতি কমরেড মনি সিংহ স্মরণে ৩১ডিসেম্বর থেকে ৬ জানুয়ারী পর্যন্ত সাতদিন ব্যাপী কমরেড মনিসিংহ মেলা শুরু হয়েছে।
সকাল ১১টায় মেলা উদ্বোধন করেন দুর্গাপুর-কলমাকান্দার জাতীয় সংসদ সদস্য ছবি বিশ্বাস ও মেলা কমিটির আহ্বায়ক প্রবীন রাজনীতিবীদ বাবু দূর্গা প্রসাদ তেওয়ারী। অন্যদের মধ্যে উপস্থিত ছিলেন উপজেলা নির্বাহী কর্মকর্তা মোঃ মামুনুর রশীদ, পৌর মেয়র হাজী আব্দুস ছালাম, সার্কেল এএসপি শাহ্ শিবলী সাদিক, সাবেক উপজেলা চেয়ারম্যান আব্দুল্লাহ হক, উপজেলা পরিষদ ভাইস চেয়ারম্যান পারভীন আক্তার, জেলা পরিষদ সদস্য শফিকুল ইসলাম, প্রেসক্লাব সাবেক সভাপতি মোহন মিয়া।
উদ্বোধন শেষে মহান নেতার স্মৃতির প্রতি বিভিন্ন রাজনৈতিক, সামাজিক, সাংস্কৃতিক, স্কুল কলেজ ও সুশীল সমাজের পক্ষ থেকে পূস্পার্ঘ অর্পন শেষে এক বিশাল র‌্যালী পৌর শহরের বিভিন্ন সড়ক প্রদক্ষিন শেষে বিকাল ২টায় মেলা কমিটির আহ্বায়ক প্রবীন রাজনীতিবীদ বাবু দূর্গা প্রসাদ তেওয়ারীর সভাপতিত্বে সিপিবি উপজেলা কমিটির সম্পাদক আলকাছ উদ্দিন মীর এর সঞ্চালনায় কমরেড মনিসিংহের জীবনী ও সংগ্রামের উপর আলোচনা সভায় প্রধান অতিথি হিসেবে আলোচনা করেন সংসদ সদস্য ছবি বিশ্বাস।
বিশেষ অতিথি ছিলেন, বাংলাদেশের কমিউনিস্ট পার্টির কেন্দ্রীয় কমিটির সাধারন সম্পাদক কমরেড শাহ্ আলম, সিপিবি কেন্দ্রীয় কমিটির সদস্য ডাঃ দিবালোক সিংহ, বাসদ কেন্দ্রীয় কমিটির সাধারন সম্পাদক কমরেড খালেকুজ্জামান, জাসদ কেন্দ্রীয় কমিটির যুগ্ম সম্পাদক করিম সিকদার, কমরেড মনিসিংহের একমাত্র সহযোগী অসিত বরন রায়, সিপিবি কেন্দ্রীয় কমিটির সদস্য এডভোকেট এমদাদুল হক মিল্লাত প্রমুখ। আলোচনা সভা শেষে ময়মনসিংহ উদীচী শিল্পী গোষ্ঠী আয়োজিত মনোজ্ঞ সাংস্কৃতিক অনুষ্ঠান ও নাটক পরিবেশন করেন।
কিউএনবি/সাজু/৩১শে ডিসেম্বর, ২০১৭ ইং/সন্ধ্যা ৬:২৫
দুর্গাপুরে সাতদিন ব্যাপী মণি মেলা শুরু	২০১৭-১২-৩১